Årlig middeltemperatur ligger rundt 15 ℃ i nordvest (blant annet byene Braga og Porto), 11 til 13 ℃ i nordøst (henholdsvis Guarda på 1000 meter og Bragança). Gjennomsnittstemperaturen øker sørover med 17 ℃ i Lisboa og 20 ℃ i Faro. Madeira har et mildt klima med liten forskjell på sommer og vinter. Middeltemperaturen om vinteren er omkring 16 ℃ og årsmiddel er 18 ℃ i Funchal. I Lisboa ligger temperaturen i januar på rundt 10 ℃ i gjennomsnitt. I Serra da Estrela på 1993 meter anslås årsmiddelet å ligge på 4 ℃. På Asorene er årsmiddel på 15 ℃.